শ্রীমঙ্গলে চা বাগান থেকে স্কুলছাত্রের লাশ উদ্ধার
মৌলভীবাজারের শ্রীমঙ্গলে ভুরভুরিয়া চা বাগান থেকে এক স্কুলছাত্রের লাশ উদ্ধার করেছে পুলিশ। নিহত ইব্রাহিম মিয়া রকি (১৪) শ্রীমঙ্গল ভিক্টোরিয়া উচ্চ বিদ্যালয়ের নবম শ্রেণির ছাত্র। মঙ্গলবার সকালে উপজেলার বধ্যভূমি-’৭১ সংলগ্ন ফিনলে টি কোম্পানির ভুরভুরিয়া চা বাগানের ভেতর থেকে এ লাশ উদ্ধার করা হয়। নিহত রকি শহরের ১০ নাম্বার ভানুগাছ রোড এলাকার মাংস ব্যবসায়ী দুলাল মিয়ার ছেলে।







পুলিশ রকির লাশ উদ্ধার করে ময়নাতদন্তের জন্য মৌলভীবাজার সদর হাসপাতালে পাঠিয়েছে। ঘটনার পরপর মৌলভীবাজারের সিনিয়র পুলিশ সুপার আশরাফুজ্জামান, পিবিআই মৌলভীবাজারসহ শ্রীমঙ্গল থানা পুলিশ ঘটনাস্থল পরিদর্শন করে আলামত সংগ্রহ করে। এ ঘটনায় পুলিশ সন্দেহজনক জালালিয়া রোডের জালালউদ্দিনের ছেলে সজিব ও একই এলাকার আলী আজগরের ছেলে সোহান নামের দুই তরুণকে জিজ্ঞাসাবাদের জন্য থানায় আনা হয়েছে।




নিহতের বাবা দুলাল মিয়া জানান, সোমবার রাত ৭টায় ৩টি মোটরসাইকেল নিয়ে রকির বন্ধু রিফাত, রনি, সোহান, অন্তর, সাব্বির ও স্টেশন এলাকার যাত্রাওয়ালীর ছেলেসহ একটি বার্থডে পার্টিতে যাওয়ার জন্য ৫ হাজার টাকা নিয়ে বাসা থেকে বের হয়। এরপর থেকে তার আর খোঁজ পাওয়া যায়নি। সারারাত থানাসহ তিনি বিভিন্ন স্থানে খোঁজাখুঁজি করে সকাল বেলায় শহরে মাইকিং করেন। পরে লোক মারফত খবর পান চা বাগানের ভেতরে এক তরুণের লাশ পড়ে আছে। তিনি ও তার স্ত্রী গিয়ে একটি গাছের সঙ্গে গলায় বেল্ট ও মাফলার দিয়ে বাঁধা অবস্থায় তার ছেলে রকির লাশ শনাক্ত করেন।

মৌলভীবাজারের শ্রীমঙ্গলে ভুরভুরিয়া চা বাগান থেকে এক স্কুলছাত্রের লাশ উদ্ধার করেছে পুলিশ। নিহত ইব্রাহিম মিয়া রকি (১৪) শ্রীমঙ্গল ভিক্টোরিয়া উচ্চ বিদ্যালয়ের নবম শ্রেণির ছাত্র। মঙ্গলবার সকালে উপজেলার বধ্যভূমি-’৭১ সংলগ্ন ফিনলে টি কোম্পানির ভুরভুরিয়া চা বাগানের ভেতর থেকে এ লাশ উদ্ধার করা হয়। নিহত রকি শহরের ১০ নাম্বার ভানুগাছ রোড এলাকার মাংস ব্যবসায়ী দুলাল মিয়ার ছেলে।